
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη ως αρχαιολογικού χώρου της θέσεως «Καμά- 
ρ α», στην κοινότητα Δρ υ μώνα, Ν ομού Μαγνησίας 1 
Χαρακτηρισμός ως ιστορικών διατηρητέων μνημείων 


των κτιρίων του Σιδηροδρομικού Σταθμού Χαλκί¬ 
δας (κτίριο σταθμού, κτίριο αποθηκών) και ορισμός 

ζώνης προστασίας. 2 

Ανάκληση άδειας ίδρυσης και λειτουργίας Ανώτερης 
Σχολής Δραματικής Τέχνης. 3 


ΑΠΟΦΑΣΕΙ Σ 

Αριθ. ΥΠΠΟ/ΑΡΧ/Α1/Φ43/10534/514 (1) 

Κήρυξη ως αρχαιολογικού χώρου της θέσεως «Καμά¬ 
ρα»», στην κοινότητα Δρυμώνα, Νομού Μαγνησίας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/26.7.85), 
«Κυβέρνηση και Κυβερνητικά Όργανα». 

2. Την ΥΠ Π Ο/ΓΝΟΣ/49610/28.11.90 (ΦΕΚ 
743/Β/29.11.90) «Εξαίρεση από τον περιορισμό των τριών 
υπογραφών»». 

3. Τις διατάξεις του Κ.Ν. 5351/32 «Περί Αρχαιοτήτων». 

4. Τις διατάξεις του Ν. 1127/81 (ΦΕΚ 32/Α/81) «Περί κυ- 
ρώσεως της εις Λονδίνον, την 6η Μάίου 1969 υπογραφεί- 


σης Ευρωπαϊκής Συμβάσεως δια την προστασίαν της αρ¬ 
χαιολογικής κληρονομιάς. 

5. Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας όπως διατυπώθηκε στην αρ. 
94/2.2.2000 πράξη του, αποφασίζουμε: 

Κηρύσσουμε ως αρχαιολογικό χώρο, τον χαμηλό λόφο 
(«μαγούλα»), ο οποίος βρίσκεται στη θέση «Καμάρα», 
Κοιν. Δρυμώνος, στη χ. θ. 271,300 του οδικού άξονα ΠΑ- 
ΘΕ. για την καλύτερη προστασία του εκεί εντοπισθέντος 
προϊστορικού οικισμού Νεολιθικής Εποχής. 

Ο κηρυσσόμενος αρχαιολογικός χώρος οριοθετείται, 
στο επισυναπτόμενο στην παρούσα απόφαση απόσπα¬ 
σμα χάρτου Γ.Υ.Σ. 1:5.000, από τα σημεία α - β - γ - δ - ε - ζ 
- α. Τα ανωτέρω σημεία αντιστοιχούν στα εξής ζεύγη συ- 


ντεταγμένων: 


Α/Α 

X 

Ψ 

α 

-7715 

-18855 

β 

-7513 

-19250 

Υ 

-7690 

-19490 

δ 

-7883 

-19590 

ε 

-8075 

-19800 

ζ 

-8050 

-19080 


(Κ.Φ.Χ. ΒΟΛΟΣ - ΑΛΜΥΡΟΣ 1:100.000, Φ=39 15' ΚΑΙ λ 0“ 
45). 

Από την παρούσα απόφαση, δεν προκαλείται δαπάνη σε 
βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαρτίου 2000 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αηιβ. ΥΠΠΟ/ΔΙΛΑΠ/ Γ/362/16451 (2) 

Χαρακτηρισμός ως ιστορικών διατηρητέων μνημείων των 
κτιρίων του Σιδηροδρομικού Σταθμού Χαλκίδας (κτί¬ 
ριο σταθμού, κτίριο αποθηκών) και ορισμός ζώνης 
προστασίας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/26.7.85. 

β) Του άρθρου 52 του Ν. 5351/32 «Περί Αρχαιοτήτων» 
όπως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του Ν. 
1337/1983 και ισχύει. 

γ) Του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830». 

δ) Του Ν. 2039/92 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61/Α/13.4.92). 
ε) Του Π.Δ.941/77 ««περί Οργανισμού του ΥΠΠΕ». 
ζ) του Π.Δ. 161/26.4.84 (ΦΕΚ54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

2. Την Υπουργική Απόφαση ΥΠΠΟ/ΓΝΟΣ/57631/ 
21.11.97 (ΦΕΚ 1080/Β/5.12.97) με την οποία τροποποιεί¬ 
ται η παρ.8 του άρθρου 6 της Υ.Α./ΥΠΠΟ/ ΓΝΟΣ/49095/ 
30.10.91 (ΦΕΚ 987/Β/28.11.91)» περί μεταβίβασης αρμο¬ 
διοτήτων Υπουργού και δικαιώματος υπογραφής» με 
εντολή Υπουργού» στον Γενικό Γραμματέα, τους Γεν. Δι¬ 
ευθυντές και τους Προϊσταμένους των Διευθύνσεων, 
Τμημάτων και Γραφείων της Κεντρικής Υπηρεσίας του 
ΥΠΠΟ. 

3. Την εισήγηση της 1ης Εφορείας Νεωτέρων Μνημείων 
και τα λοιπά στοιχεία του φακέλου που έχει συντάξει η 
Υπηρεσία μας. 


4. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθμό Πρακτικού 
2/20.1.2000, αποφασίζουμε: 

Χαρακτηρίζουμε ως ιστορικά διατηρητέα μνημεία, που 
χρειάζονται ειδική κρατική προστασία σύμφωνα με τις 
διατάξεις του Ν. 1469/50 και το Ν. 2039/92 «Περί Κύρω¬ 
σης της Σύμβασης για την προστασία της Αρχιτεκτονικής 
Κληρονομιάς της Ευρώπης» αρ. 1 παρ.1, (ΦΕΚ 
61/Β/13.4.92), τα κτίρια του Σιδηροδρομικού Σταθμού 
Χαλκίδας και συγκεκριμένα: 

1. Το κτίριο του Σιδηροδρομικού Σταθμού. Κατασκευά¬ 
σθηκε το 1903. Είναι διόροφο σ' ένα τμήμα του και στο 
υπόλοιπο ισόγειο. Στο ισόγειο είναι εμφανής η λιθοδομή 
πολυγωνικής δομής, ενώ ο όροφος είναι σοβατισμένος. 
Το ισόγειο τμήμα του κτιρίου καλύπτεται με ξύλινη δίρρι- 
χτη κεραμοσκεπή, ενώ ο όροφος με τετράρριχτη στέγη. 
Ενδιαφέρουσα είναι η μορφολόγηση των όψεων με στοι¬ 
χεία χαρακτηριστικά των σιδηροδρομικών κτιρίων, που 
κατασκευάσθηκαν στην Ελλάδα από την Γαλλική Εται¬ 
ρεία Σιδηροδρόμων. 

2. Το κτίριο των αποθηκών του σταθμού. Κατασκευά¬ 
σθηκε επίσης το 1903 και είναι ισόγειο ορθογωνικής κά¬ 
τοψης. Η λιθοδομή είναι εμφανής, πολυγωνικής δομής, 
και η στέγη δίρριχτη ξύλινη κεραμοσκεπής. Η διαμόρφω¬ 
ση των όψεων ακολουθεί τις ανάγκες λειτουργίας των 
αποθηκών και φέρει μορφολογικά στοιχεία συγγενή προς 
αυτά του κτιρίου του Σταθμού. 

3. Για την καλύτερη προστασία, ανάδειξη και προβολή 
των μνημείων ορίζουμε ζώνη προστασίας στον περιβάλ¬ 
λοντα χώρο, όπως φαίνεται με τα στοιχεία ΑΒΓΔΕΑ στο 
συνημμένο τοπογραφικό διάγραμμα. 

Η παρούσα απόφαση να δημοσιευθεί στην Εφημερίδα 
της Κυβερνήσεως, 

Αθήνα, 29 Μαρτίου 2000 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 

Αριθ.Οικ. 16688 ; , ^ 

Ανάκληση άδειας ίδρυσης και λειτουργίας Ανώτερης 
Σχολής Δραματικής Τέχνης. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941/77 «Περί Οργανισμού του Υπουργείου 

Πολιτισμού και Επιστημών». 

2. Το Ν. 1158/81 «Περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως κ.λπ.» 
(ΦΕΚ 127/Α713.5.81), άρθρο 8. 

3. Το άρθρο 15του Ν. 1348/1983 «Διάλυση του Ν.Π.Δ.Δ. 
με την επωνυμία «Άρμα Θέσπιδος» και άλλες διατάξεις» 
(ΦΕΚ 47/Α/1-4.4.1983). 

4. Το Π.Δ. 370/83 «Κανονισμός οργάνωσης και λειτουρ¬ 
γίας Ανώτερων Σχολών Δραματικής Τέχνης (Τμήμα Υπο¬ 
κριτικής) (ΦΕΚ 130/Α/83). 

5. Την αριθμ. ΥΠΠΟ/ΓΝΟΣ/49095/30.10.1991 (ΦΕΚ 
987/Β/91) Υπουργική Απόφαση: «Μεταβίβαση αρμοδιο¬ 
τήτων Υπουργού και δικαιώματος υπογραφής «Με Εντο¬ 
λή Υπουργού» στο Γενικό Γραμματέα και τους Προϊστα¬ 
μένους Διευθύνσεων, Τμημάτων και Γραφείων της Κε¬ 
ντρικής Υπηρεσίας του Υπουργείου Πολιτισμού». 

6. Την αριθμ. 14373/24.3.97 (ΦΕΚ 704/Β/97) απόφαση 
με την οποία χορηγήθηκε άδεια ίδρυσης και λειτουργίας 


Ανώτερης Σχολής Δραματικής Τέχνης στην «Εταιρεία Πο¬ 
λιτιστικών Επιμορφωτικών και Κοινωνικών Ερευνών» - 
«Άρμα θεάτρου Μακεδονίας» (Παϊκου 2 και Συγγρού - 
Θεσσαλονίκη). 

7. Το αριθμ. 27/27.3.2000 Φ.Ε.Α, του Τμήματος Επιθεώ¬ 
ρησης Σχολών και Καλλιτεχνικής Εκπαίδευσης της 
ΔΙ.ΚΑ.ΤΕ.ΧΝ του ΥΠ.ΠΟ. ότι η ανωτέρω Σχολή δεν λει¬ 
τουργεί πλέον των δύο (2) σχολικών ετών. 

8. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Ανακαλούμε την αριθμ. 14373/24.3.97 (ΦΕΚ704/Β/97) 
απόφασή μας με την οποία χορηγήθηκε άδεια ίδρυσης και 
λειτουργίας Ανώτερης Σχολής Δραματικής Τέχνης στην 
«Εταιρεία Πολιτιστικών Επιμορφωτικών και Κοινωνικών 
Ερευνών» - «Άρμα θεάτρου Μακεδονίας» (Παίκου 2 και 
Συγγρού - Θεσσαλονίκη) λόγω διακοπής της λειτουργίας 
της πλέον των δύο (2) σχολικών περιόδων. 

2. Η ανωτέρω απόφαση παύει ισχύουσα. 

3. Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 29 Μαρτίου 2000 
Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




